ગુજરાત સરકારે નેશનલ પેન્શન સ્કીમમાં ઇન્વેસ્ટ કરનારા સરકારી અધિકારીઓને તેમના નેશનલ પેન્શન સ્કીમમાંના કુલ ઇન્વેસ્ટમેન્ટમાંથી આંશિક રકમનો ચોક્કસ સંજોગોમાં ઉપાડ કરવાની છૂટ આપી છે. આ અંગેનો એક પરિપત્ર ગુજરાતના નાણાં ખાતાએ ત્રીજી એપ્રિલે કર્યો છે. ગુજરાત સરકારના પરિપત્રમાં જણાવવામાં આવ્યું છે કે નેશનલ પેન્શન સ્કીમમાં ઇન્વેસ્ટ કરનારાઓ બાળકોના ઉચ્ચ અભ્યાસ માટે, બાળકોના લગ્ન માટે, પત્ની કે પતિના સંયુક્ત નામે રહેઠાણનું મકાન ખરીદવા માટે, ફ્લેટ બાંધવા માટે ખાતેદાર આંશિક ઉપાડ કરી શકશે.